Þriðjudaginn 8. júní fóru fram skólaslit 7. bekkinga við hátíðlega athöfn á sal Hofsstaðaskóla . Nemendur í 7. bekk fluttu tónlistaratriði í upphafi samkomunnar og síðan fór fram verðlaunafhending fyrir besta samanlagða árangur í íslensku í hverjum 7. bekk . Kiwanisklúbburinn Setberg í Garðabæ veitir verðlaunin og hlutu eftirfarandi nemendur bókaverðlaun sem viðurkenningu : Vésteinn Örn Pétursson 7 . ÖM , Sigrún Júlía Finnsdóttir og Valgerður Lára Ingadóttir í 7 . ÓP. Hofsstaðaskóli veitti nú sem áður verðlaun fyrir besta námsárangur í hverjum 7. bekk . Eftirfarandi nemendur hlutu viðurkenningu sem var bókin Fuglavísir . Sigrún Júlía Finnsdóttir 7 . ÓP Lára Mist Baldursdóttir í 7 . ÖM . Þá veittu umsjónarkennarar árgangsins viðurkenningu , ísveislu , þeim nemendum sem stóðu sig best í ratleik sem fór fram á skólalóðinni . Spurningarnar í leiknum voru úr námsefni vetrarins . Sú hefð hefur skapast að 7. bekkingar sem ljúka námi við skólann flytja kveðju frá nemendum . Þórunn Snjólaug fylgdi kveðjunni úr hlaði sem var myndband frá nemendum og myndasýning . Eftir kveðjustund í stofum gæddu nemendur og foreldrar sér á veitingum í boði skólans .